Yevropa ittifoqining koronavirus oqibatlariga qarshi kurashish doirasida hamkorlariga umumiy yordami 15 milliard yevroni tashkil etadi, dedi Yevrokomissiya rahbari Ursula fon Der Lyayyen. Foto: Reuters Uning so‘zlariga ko‘ra, yordam sog‘liqni saqlash tizimlarini zudlik bilan qo‘llab-quvvatlash, iqtisodiyotni inqirozdan keyingi davrda rag‘batlantirish, ish o‘rinlarini saqlab qolishga yo‘naltiriladi. "YeI pandemiyaga qarshi kuchli xalqaro javobni muvofiqlashtirishga tayyor", - dedi fon der Lyayyen. U xususan, yaqin haftalarda Afrika mamlakatlariga yordam zarur bo‘lishi mumkinligini qayd etdi. "Biz hamkorlarimizni qo‘llab-quvvatlashimiz darkor. Afrika bir necha haftadan keyin Yevropa duch kelgan muammolar bilan to‘qnash kelishi mumkin", - dedi u.